pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-รายงานข่าวกรณีโรคติดเชื้อไวรัสโคโรนา 2019 (COVID-19) ประจำวันที่ 26 มิถุนายน 2563
วันศุกร์ที่ 26 มิถุนายน 2563
รายงานข่าวกรณีโรคติดเชื้อไวรัสโคโรนา 2019 (COVID-19) ประจําวันที่ 26 มิถุนายน 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 4 ราย เป็นผู้ที่เดินทางกลับจากต่างประเทศและเข้ารับการเฝ้าระวังกักตัวในสถานที่รัฐจัดให้ (ซูดาน 2 ราย, สหรัฐอาหรับเอมิเรตส์ 2 ราย) มีผู้ป่วยกลับบ้านได้ 2 ราย ยอดผู้ป่วยกลับบ้าน
รายงานข่าวกรณีโรคติดเชื้อไวรัสโคโรนา 2019 (COVID-19)
ประจําวันที่26 มิถุนายน 2563
สถานการณ์ผู้ติดเชื้อไวรัสโคโรนา 2019 ในประเทศไทยวันนี้ มีผู้ติดเชื้อรายใหม่ 4 ราย เป็นผู้ที่เดินทางกลับจากต่างประเทศและเข้ารับการเฝ้าระวังกักตัวในสถานที่รัฐจัดให้ (ซูดาน 2 ราย, สหรัฐอาหรับเอมิเรตส์ 2 ราย) มีผู้ป่วยกลับบ้านได้ 2 ราย ยอดผู้ป่วยกลับบ้านสะสม 3,040 ราย หรือคิดเป็นร้อยละ 96.14 ของผู้ป่วยทั้งหมด ผู้ป่วยที่ยังรักษาอยู่ในโรงพยาบาล 64 ราย หรือร้อยละ 2.02 ของผู้ป่วยทั้งหมด ไม่มีผู้เสียชีวิตเพิ่ม รวมผู้เสียชีวิตสะสม 58 ราย ผู้ป่วยสะสมทั้งสิ้น 3,162 ราย
จากข้อมูลคนผู้ที่เดินทางกลับจากต่างประเทศและเข้ากักตัวเพื่อเฝ้าระวังอาการในสถานที่รัฐจัดให้ ตั้งแต่เดือนกุมภาพันธ์ 2563 ถึงปัจจุบันมีจํานวน 46,569 ราย ในจํานวนนี้พบผู้ติดเชื้อจํานวน 225 ราย คิดเป็นร้อยละ 0.48
ขณะนี้ รัฐบาลได้เตรียมผ่อนคลายมาตรการในระยะที่ 5 ในกลุ่มธุรกิจบริการที่มีความเสี่ยงสูง เช่น สถานบันเทิง, ผับ, บาร์, อาบ อบ นวด, ร้านเกมส์, คาราโอเกะ โดยรัฐได้กําหนดมาตรการควบคุมสําหรับกิจการ/กิจกรรมที่พร้อมเปิดให้บริการเพื่อลดความเสี่ยงแพร่กระจายเชื้อ อาทิ การสวมหน้ากากอนามัย/หน้ากากผ้า, การจัดพื้นที่เว้นระยะห่าง, จัดจุดบริการล้างมือ, การทําความสําอาดพื้นที่ให้บริการ, ลงทะเบียนเข้า-ออกสถานที่ บางกิจกรรมต้องทําการตรวจหาเชื้อโควิด 19 ในพนักงานผู้ให้บริการเป็นระยะ
แม้ว่ามาตรการผ่อนคลายต่างๆ จะทําให้การใช้ชีวิตกลับมาเกือบเป็นปกติแล้ว ขอให้ประชาชนอย่าประมาท “การ์ดอย่าตก” ต้องเข้มงวดการป้องกันตัวเอง ทําให้เป็นนิสัย หน้ากากอนามัย/หน้ากากผ้ามีความจําเป็นที่ต้องใส่และพกติดตัวตลอดเวลา เน้นย้ําว่าการสวมเฟซชิลล์โดยไม่สวมหน้ากากอนามัย/หน้ากากผ้าร่วม ไม่สามารถป้องกันการแพร่กระจายเชื้อ หากทุกคนร่วมมือกันจะช่วยลดโอกาสการกลับมาแพร่ระบาดของเชื้อไวรัสโคโรนา 2019 อีกครั้ง
****************************** 26 มิถุนายน 2563
***************************
รัฐบาลไทย-ข่าวทำเนียบรัฐบาล-รมว.พม. มอบบ้านพอเพียงชนบทหลังแรกของ จ.อุบลราชธานี ให้ผู้ยากไร้ ย้ำสร้างเสร็จเพียง 5 วัน และจะสร้างอีกจนครบ 213 หลัง
วันจันทร์ที่ 3 กุมภาพันธ์ 2563
รมว.พม. มอบบ้านพอเพียงชนบทหลังแรกของ จ.อุบลราชธานี ให้ผู้ยากไร้ ย้ําสร้างเสร็จเพียง 5 วัน และจะสร้างอีกจนครบ 213 หลัง
รมว.พม. มอบบ้านพอเพียงชนบทหลังแรกของ จ.อุบลราชธานี ให้ผู้ยากไร้ ย้ําสร้างเสร็จเพียง 5 วัน และจะสร้างอีกจนครบ 213 หลัง
วันที่ 1 ก.พ. 63 เวลา 14.30 น. ที่ตําบลไร่ใต้ อําเภอพิบูลมังสาหาร จังหวัดอุบลราชธานี นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) นําขบวนขึ้นบ้านใหม่ พร้อมมอบบ้านพอเพียงชนบทหลังแรกในจังหวัดอุบลราชธานี จากทั้งหมด 213 หลังให้แก่ครอบครัวนางหนูจันทร์ เกาะแก้ว ชาวบ้านตําบลไร่ใต้ ซึ่งมีฐานะยากจน พร้อมทั้งมอบป้ายบ้านพอเพียงชนบท ปี 2563 จํานวน 213 หลัง ให้แก่ผู้แทนขบวนองค์กรชุมชน จังหวัดอุบลราชธานี อีกทั้งมอบบ้านเพียงพอเพียงชนบท งบประมาณซ่อมแซมบ้านผู้สูงอายุและคนพิการ งบประมาณการปรับสภาพแวดล้อมบ้านผู้สูงอายุ ส่งความสุข ลดทุกข์ปรับโถ (ซ่อมแซมห้องสุขา) และเงินสงเคราะห์
นายจุติ กล่าวว่า กระทรวง พม. โดยสถาบันพัฒนาองค์กรชุมชน (องค์การมหาชน) หรือ พอช.ได้สนับสนุนเงินซ่อมแซมบ้าน 19,000 บาท ให้ครอบครัวนางหนูจันทร์ ซึ่งสภาพบ้านทรุดโทรมและไม่เหมาะแก่การอยู่อาศัย แต่ไม่พอซื้อวัสดุอุปกรณ์ จึงขอความร่วมมือจากภาคีเครือข่ายทั้งภาครัฐและเอกชน ได้เงินบริจาคอีก 9,000 บาท รวมทั้ง ได้ช่างฝีมือจากทหารเพียง 4 นายของมณฑลทหารบกที่ 22 จังหวัดอุบลราชธานี ช่วยกันสร้างบ้านใหม่ขนาด 4X6 ตารางเมตร เป็นปูนและไม้ ก่อด้วยอิฐบล็อค พร้อมห้องน้ํานอกบ้าน จนเสร็จสมบูรณ์และเข้าอยู่ได้ในวันนี้ ภายในเวลาเพียง 5 วัน ด้วยเงินสร้างบ้านใหม่เพียง 28,000 บาท นับว่าเป็นการสร้างฝันให้เป็นจริงสําหรับผู้ยากไร้ ซึ่งต่อไป จะสร้างให้ครบ 213 หลังทั้งจังหวัดอุบลราชธานี
นายจุติ กล่าวเพิ่มเติมว่า สําหรับปี 2563 กระทรวง พม. โดย พอช. มีเป้าหมายในการดําเนินโครงการ บ้านพอเพียงชนบท จํานวน 11,500 ครัวเรือนด้วยการสนับสนุนงบประมาณให้ครัวเรือนหนึ่งไม่เกิน 19,000 บาท สําหรับการซ่อมแซมบ้านเรือนของครอบครัวที่มีรายได้น้อยและมีฐานะยากจนทั่วประเทศ ซึ่งขณะนี้ อยู่ระหว่างดําเนินการในทุกภูมิภาค แบ่งออกเป็น 1) ภาคเหนือ 2,200 ครัวเรือน 2) ภาคอีสาน 2,700 ครัวเรือน 3) ภาคกลางและตะวันตก 2,200 ครัวเรือน 4) กรุงเทพฯ ปริมณฑล และตะวันออก 2,200 ครัวเรือน และ 5) ภาคใต้ 2,200 ครัวเรือน
รัฐบาลไทย-ข่าวทำเนียบรัฐบาล-สคร. จัดเก็บเงินนำส่งรายได้แผ่นดิน 4 เดือนแรกของปีงบประมาณ 2563 จำนวน 79,149 ล้านบาท คิดเป็นร้อยละ 42 ของเป้าหมายทั้งปี
วันพุธที่ 12 กุมภาพันธ์ 2563
สคร. จัดเก็บเงินนําส่งรายได้แผ่นดิน 4 เดือนแรกของปีงบประมาณ 2563 จํานวน 79,149 ล้านบาท คิดเป็นร้อยละ 42 ของเป้าหมายทั้งปี
ในเดือน ม.ค.2563 สคร.จัดเก็บเงินนําส่งรายได้แผ่นดินจากรัฐวิสาหกิจและกิจการที่กระทรวงการคลังถือหุ้นต่ํากว่าร้อยละ 50 จํานวน 6,762 ล้านบาท คิดเป็นร้อยละ 106 ของประมาณการ
สคร. จัดเก็บเงินนําส่งรายได้แผ่นดิน 4 เดือนแรกของปีงบประมาณ 2563 จํานวน 79,149 ล้านบาท คิดเป็นร้อยละ 42 ของเป้าหมายทั้งปี
นายประภาศ คงเอียด ผู้อํานวยการสํานักงานคณะกรรมการนโยบายรัฐวิสาหกิจ (สคร.) เปิดเผยว่า ในเดือนมกราคม 2563 สคร. จัดเก็บเงินนําส่งรายได้แผ่นดินจากรัฐวิสาหกิจและกิจการที่กระทรวงการคลังถือหุ้นต่ํากว่าร้อยละ 50 จํานวน 6,762 ล้านบาท คิดเป็นร้อยละ 106 ของประมาณการ ส่งผลให้มีเงินนําส่งรายได้แผ่นดินสะสม ณ สิ้นเดือนมกราคม 2563 ปีงบประมาณ 2563 จํานวน 79,149 ล้านบาท คิดเป็นร้อยละ 109 ของประมาณการเงินนําส่งรายได้แผ่นดินสะสม หรือคิดเป็นร้อยละ 42 ของเป้าหมายทั้งปี (เดือนตุลาคม 2562 – เดือนกันยายน 2563) จํานวน 188,800 ล้านบาท
นายชาญวิทย์ นาคบุรี รองผู้อํานวยการ สคร. รักษาการในตําแหน่งที่ปรึกษาด้านการประเมินผลรัฐวิสาหกิจ กล่าวเพิ่มเติมว่า รัฐวิสาหกิจที่นําส่งรายได้แผ่นดินสะสมสูงสุด 10 อันดับแรก ณ สิ้นเดือนมกราคม 2563 นําส่งรายได้แผ่นดิน คิดเป็นร้อยละ 96 ของเงินนําส่งรายได้ทั้งหมด โดยสรุปได้ดังนี้
หน่วย : ล้านบาท
ลําดับที่ รัฐวิสาหกิจ เงินนําส่งรายได้แผ่นดิน
1 สํานักงานสลากกินแบ่งรัฐบาล  18,717
2 การไฟฟ้าฝ่ายผลิตแห่งประเทศไทย 18,301
3 บริษัท ปตท. จํากัด (มหาชน) 13,139
4 การไฟฟ้าส่วนภูมิภาค 5,733
5 ธนาคารออมสิน 5,409
6 บริษัท กสท โทรคมนาคม จํากัด (มหาชน) 3,891
7 การทางพิเศษแห่งประเทศไทย 3,839
8 ธนาคารอาคารสงเคราะห์ 2,414
9 การไฟฟ้านครหลวง 2,350
10 การท่าเรือแห่งประเทศไทย 2,100
11 อื่นๆ 3,256
รวม 79,149
สํานักงานคณะกรรมการนโยบายรัฐวิสาหกิจ สํานักนโยบายและแผนรัฐวิสาหกิจ
โทร. 0 2298 5880-7 ต่อ 3157
รัฐบาลไทย-ข่าวทำเนียบรัฐบาล-หัวหน้าผู้ตรวจราชการกระทรวงอุตสาหกรรม ลงพื้นที่จังหวัดสระแก้วตรวจราชการประจำปี 2562 จ.สระแก้ว
วันจันทร์ที่ 4 มีนาคม 2562
หัวหน้าผู้ตรวจราชการกระทรวงอุตสาหกรรม ลงพื้นที่จังหวัดสระแก้วตรวจราชการประจําปี 2562 จ.สระแก้ว
นายจุลพงษ์ ทวีศรี หัวหน้าผู้ตรวจราชการกระทรวงอุตสาหกรรม ลงพื้นที่จังหวัดสระแก้วตรวจราชการประจําปี 2562 รอบที่ 1
เมื่อวันที่ 1 มีนาคม 2562 นายจุลพงษ์ ทวีศรี หัวหน้าผู้ตรวจราชการกระทรวงอุตสาหกรรม ลงพื้นที่จังหวัดสระแก้วตรวจราชการประจําปี 2562 รอบที่ 1 โดยมีนายชวลิต ชัยนิวัฒนา อุตสาหกรรมจังหวัดสระแก้ว ให้การต้อนรับและรายงานผลการดําเนินงานตามประเด็นการตรวจราชการ ได้แก่ การส่งเสริมและพัฒนาผู้ประกอบการขนาดเล็ก การเร่งรัดเบิกจ่ายงบประมาณให้เป็นไปตามเป้าหมาย การร่วมกับหน่วยงานอื่นตรวจสอบโรงงานเพื่อการเฝ้าระวังปัญหาฝุ่นละอองขนาดเล็ก PM2.5 และได้เดินทางไปเยี่ยมชมการประกอบกิจการโรงงานของบริษัท โปรเฟสชั่นแนล เวสต์ เทคโนโลยี (1999) จํากัด (มหาชน) อําเภอวัฒนานคร จังหวัดสระแก้ว ประกอบกิจการฝังกลบกากของเสียอุตสาหกรรมประเภทอันตรายและไม่อันตราย
ทั้งนี้ หัวหน้าผู้ตรวจราชการกระทรวงอุตสาหกรรม ได้กําชับให้โรงงานประกอบกิจการด้วยความระมัดระวัง โดยเฉพาะในส่วนของน้ําชะขยะที่อาจก่อให้เกิดปัญหาในช่วงฤดูฝน จากนั้นได้เดินทางลงพื้นที่บริเวณเขตเศรษฐกิจพิเศษ เพื่อติดตามความคืบหน้าของโครงการนิคมอุตสาหกรรมจังหวัดสระแก้วที่มีพื้นที่ขนาดประมาณ 660 ไร่ มีศักยภาพในการเป็นฐานการผลิตของอุตสาหกรรมที่ใช้แรงงานเป็นหลัก รวมทั้งธุรกิจขนส่งและคลังสินค้าระหว่างประเทศ ซึ่งสามารถเชื่อมต่อสู่ประเทศกัมพูชาได้ คาดว่าการก่อสร้างระบบสาธารณูปโภคต่างๆ จะแล้วเสร็จภายในเดือนมีนาคม 2562 นี้
รัฐบาลไทย-ข่าวทำเนียบรัฐบาล-นายกรัฐมนตรีเห็นชอบจัดการประชุมคณะรัฐมนตรีอย่างเป็นทางการนอกสถานที่ ครั้งที่ 8/2561 และตรวจราชการระหว่างวันที่ 29 – 30 ตุลาคม 2561 ในพื้นที่กลุ่มจังหวัดภาคเหนือตอนบน 1
วันพุธที่ 10 ตุลาคม 2561
นายกรัฐมนตรีเห็นชอบจัดการประชุมคณะรัฐมนตรีอย่างเป็นทางการนอกสถานที่ ครั้งที่ 8/2561 และตรวจราชการระหว่างวันที่ 29 – 30 ตุลาคม 2561 ในพื้นที่กลุ่มจังหวัดภาคเหนือตอนบน 1
นายกรัฐมนตรีเห็นชอบจัดการประชุมคณะรัฐมนตรีอย่างเป็นทางการนอกสถานที่ และตรวจราชการระหว่างวันที่ 29 – 30 ต.ค 2561 ในพื้นกลุ่มจังหวัดภาคเหนือตอนบน 1 พร้อมชวนคนไทยรักษาเอกลักษณ์ที่เป็นเสน่ห์ของคนไทยทั้งสถานที่สวยงาม อาหารอร่อย และรอยยิ้มของคนไทย
วันนี้ ( 10 ต.ค. 61 ) เวลา 15.30 น. ณ ศูนย์แถลงข่าวรัฐบาล ตึกนารีสโมสร ทําเนียบรัฐบาล ภายหลังเสร็จสิ้นการประชุมคณะรัฐมนตรี (ครม.) ซึ่งมีพลเอก ประยุทธ์ จันทร์โอชา นายกรัฐมนตรี เป็นประธานฯ พลโท สรรเสริญ แก้วกําเนิด โฆษกประจําสํานักนายกรัฐมนตรี ได้เปิดเผยว่า ก่อนการเริ่มการประชุมคณะรัฐมนตรี นายกรัฐมนตรีชวนคนไทยรักษาเอกลักษณ์ที่เป็นเสน่ห์ของคนไทยทั้งสถานที่สวยงาม อาหารอร่อย และ รอยยิ้มของคนไทย
พร้อมได้กล่าวแก่คณะรัฐมนตรีก่อนเริ่มการประชุมคณะรัฐมนตรีว่า ประเทศไทยยังเป็นสถานที่ท่องเที่ยวที่เป็นที่นิยมของนักท่องเที่ยวชาวต่างประเทศ เพราะประเทศไทยมีความโดดเด่น 3 ประการได้แก่ ธรรมชาติที่สวยงาม อาหารอร่อย และรอยยิ้มของคนไทย ที่สร้างความประทับใจแก่นักท่องเที่ยวทั่วโลก โดยเฉพาะอย่างยิ่ง ปีหน้าที่ไทยจะดํารงตําแหน่งประธานอาเซียน คนไทยจะต้องมีความรอบรู้มากยิ่งขึ้น เพราะโลกข้างหน้าเป็นโลกยุคไร้รอยต่อที่สามารถสื่อสารได้ถึงกัน
นอกจากนี้ พลเอกฉัตรชัย สาริกัลยะ รองนายกรัฐมนตรี ได้รายงานแก่ที่ประชุมคณะรัฐมนตรีเรื่องการบริหารจัดการน้ํา จากการตรวจเยี่ยมแหล่งเก็บกักน้ําที่สําคัญทั่วประเทศ พบว่า มี แหล่งเก็บกักน้ํา 6 แห่ง ได้แก่ ภาคเหนือ ได้แก่ เขื่อนแม่กวงอุดมธารา เขื่อนแม่มอก ภาคตะวันออเฉียงเหนือ เขื่อนอุบลรัตน์ เขื่อนลํานางรองภาคกลาง ได้แก่ เขื่อนกระเสียว และเขื่อนทับสะเสลา มีระดับน้ําที่เก็บกักต่ํากว่าร้อยละ 50 เมื่อฤดูฝนสิ้นสุดลงแล้ว หน่วยงานท้ายน้ํารวมทั้งหน่วยงานที่เกี่ยวข้องจะต้องมีการวางแผนการใช้น้ําให้เหมาะสม หากในปีหน้าฝนไม่ตกตามฤดูกาล อาจจะทําให้ประสบปัญหาได้
ด้าน พ.อ.หญิงทักษดา สังขจันทร์ผู้ช่วยโฆษกประจําสํานักนายกรัฐมนตรี ได้กล่าวถึงเรื่องการประชุมคณะรัฐมนตรีอย่างเป็นทางการนอกสถานที่ ครั้งที่ 8/2561 ว่า จากเดิมที่จะมีการเลื่อนการประชุมคณะรัฐมนตรีในเดือนตุลาคมจากวันอังคารที่ 30 ตุลาคม 25561 เป็นวันจันทร์ที่ 29 ตุลาคม 2561 นั้น ได้มีการปรับเปลี่ยนภารกิจของนายกรัฐมนตรี ทําให้วันจันทร์ที่ 29 และวันอังคารที่ 30 ตุลาคม 2561 ได้ปรับเป็นการประชุมคณะรัฐมนตรีอย่างเป็นทางการนอกสถานที่แทนการประชุมคณะรัฐมนตรีตามปกติดังกล่าว ทั้งนี้ นายกรัฐมนตรี ได้มีบัญชาเห็นชอบจัดการประชุมคณะรัฐมนตรีอย่างเป็นทางการนอกสถานที่ ครั้งที่ 8/2561 และตรวจราชการระหว่างวันที่ 29 – 30 ตุลาคม 2561 ในพื้นที่กลุ่มจังหวัดภาคเหนือตอนบน 1 (เชียงราย น่าน พะเยา และ แพร่) โดยนายกรัฐมนตรีจะตรวจราชการในพื้นที่จังหวัดพะเยา จังหวัดเชียงราย และจัดการประชุมคณะรัฐมนตรีอย่างเป็นทางการนอกสถานที่ ในวันอังคารที่ 30 ตุลาคม 2561 ณ จังหวัดเชียงราย
สําหรับกําหนดการและรายละเอียดของการประชุมฯ ขณะนี้คณะล่วงหน้ากําลังดําเนินการสํารวจพื้นที่ โดยหากรายละเอียดดังกล่าวมีความชัดเจนแล้วจะแจ้งให้สื่อมวลชนรับทราบในโอกาสต่อไป
-------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-รมช.ธรรมนัส เปิดโครงการปศุสัตว์เคลื่อนที่เฉลิมพระเกียรติฯ จ.พะเยา
วันจันทร์ที่ 20 กรกฎาคม 2563
รมช.ธรรมนัส เปิดโครงการปศุสัตว์เคลื่อนที่เฉลิมพระเกียรติฯ จ.พะเยา
รมช.ธรรมนัส เปิดโครงการปศุสัตว์เคลื่อนที่เฉลิมพระเกียรติฯ จ.พะเยา ส่งมอบโค จากโครงการธนาคารโค - กระบือ 90 ตัว ส่งเสริมช่วยเหลือเกษตรกร
ร้อยเอกธรรมนัส พรหมเผ่า รัฐมนตรีช่วยว่าการกระทรวงเกษตรและสหกรณ์ เปิดเผยภายหลังเป็นประธานเปิดโครงการปศุสัตว์เคลื่อนที่เฉลิมพระเกียรติ เนื่องในโอกาสมหามงคลเฉลิม พระชนมพรรษา พระบาทสมเด็จพระวชิรเกล้าเจ้าอยู่หัว ประจําปี พ.ศ. 2563 ณ เทศบาลตําบลทุ่งรวงทอง อําเภอจุน จังหวัดพะเยา ว่า เนื่องในโอกาสมหามงคลเฉลิมพระชนมพรรษา พระบาทสมเด็จพระปรเมนทรรามาธิบดี ศรีสินทรมหาวชิราลงกรณ พระวชิรเกล้าเจ้าอยู่หัว วันที่ 28 กรกฎาคม 2563 กระทรวงเกษตรและสหกรณ์ โดย กรมปศุสัตว์ มีความสํานึกในพระมหากรุณาธิคุณอันหาที่สุดมิได้ ที่ทรงมีน้ําพระราชหฤทัยต่อเกษตรกรผู้เลี้ยงสัตว์และสัตว์ที่ถูกทอดทิ้งทั่วประเทศ เพื่อถวายเป็นพระราชกุศล และร่วมเทิดพระเกียรติในเดือนมหามงคลเฉลิมพระชนมพรรษาในปีนี้ จึงได้จัดทําโครงการปศุสัตว์เคลื่อนที่เฉลิมพระเกียรติฯ ขึ้น โครงการนี้จะเป็นประโยชน์แก่ประชาชน เกษตรกรผู้เลี้ยงสัตว์ และสัตว์ที่ถูกทอดทิ้ง ในที่สาธารณะ ซึ่งทําให้มีคุณภาพชีวิตที่ดีขึ้น
“การดําเนินงานโครงการปศุสัตว์เคลื่อนที่ เฉลิมพระเกียรติฯในพื้นที่จังหวัดพะเยาในวันนี้ ได้ส่งมอบโค จากโครงการธนาคารโค - กระบือ เพื่อเกษตรกร ตามพระราชดําริ ให้พี่น้องเกษตรกรผู้เข้าร่วมโครงการฯ จํานวน 90 ตัว เพื่อเป็นการส่งเสริมช่วยเหลือเกษตรกรให้มีโค - กระบือเป็นของตนเอง ส่งผลให้เกิดประโยชน์จากการเลี้ยงโคและกระบือได้เป็นอย่างดี เป็นการส่งเสริมในการเพิ่มประชากรของโค - กระบือในประเทศ พร้อมได้มอบอาหารสุนัขและแมวสําหรับสัตว์ด้อยโอกาส และเสบียงอาหารสัตว์ (หญ้าแห้ง) จํานวน 4,000 กิโลกรัม ให้แก่เกษตรกรผู้เลี้ยงสัตว์อีกด้วย” ร้อยเอก ธรรมนัส กล่าว
ด้าน นายสุรเดช สมิเปรม รองอธิบดีกรมปศุสัตว์ กล่าวเพิ่มเติมว่า ภายในงานจะมีกิจกรรม ทั้งการตรวจสุขภาพ การบําบัด รักษาโรคสัตว์ป่วย การให้ความรู้เรื่องโรคและการป้องกันโรคสัตว์ และส่งเสริมสุขภาพสัตว์ เช่น การฉีดวัคซีน การผ่าตัดทําหมันสัตว์ที่ถูกทอดทิ้งในสถานสงเคราะห์สัตว์ วัด ชุมชน และในที่สาธารณะ เป็นต้น การฝึกอบรมการปฏิบัติการทางการเกษตรที่ดีด้านปศุสัตว์ การให้ความรู้การจัดการอาหารสัตว์และพืชอาหารสัตว์ การปรับปรุงพันธุ์สัตว์ การสาธิตการแปรรูปผลผลิตปศุสัตว์ การจัดแสดงตลาดนัดสินค้าปศุสัตว์ การตรวจวินิจฉัยโรคทางห้องปฏิบัติการ และหน่วย Mobile lab เพื่อให้บริการตรวจด้านมาตรฐานสินค้าปศุสัตว์
รัฐบาลไทย-ข่าวทำเนียบรัฐบาล-สำนักงานปลัดกระทรวงอุตสาหกรรม จัดกิจกรรม
วันศุกร์ที่ 7 เมษายน 2560
สํานักงานปลัดกระทรวงอุตสาหกรรม จัดกิจกรรม
สํานักงานปลัดกระทรวงอุตสาหกรรม จัดกิจกรรม "สืบสานประเพณีสงกรานต์ 2560"
วันนี้ (7 เมษายน 2560) นายอุตตม สาวนายน รัฐมนตรีว่าการกระทรวงอุตสาหกรรม เป็นประธานเปิดกิจกรรม "สืบสานประเพณีสงกรานต์ 2560" โดยมีนายสมชาย หาญหิรัญ ปลัดกระทรวงอุตสาหกรรม และคณะผู้บริหารระดับสูงของกระทรวงอุตสาหกรรม ร่วมสรงน้ําพระพุทธรูปและให้ข้าราชการ พนักงาน เจ้าหน้าที่กระทรวงอุตสาหกรรม และผู้สื่อข่าวประจํากระทรวงอุตสาหกรรมรดน้ําขอพรในวันขึ้นปีใหม่ไทย ณ ห้องโถง ชั้น 1 สํานักงานปลัดกระทรวงอุตสาหกรรม
รัฐบาลไทย-ข่าวทำเนียบรัฐบาล-รัฐมนตรีว่าการกระทรวงทรัพยากรธรรมชาติและสิ่งแวดล้อมและ รัฐมนตรีสำนักงานป่าไม้แห่งสาธารณรัฐเกาหลี ร่วมหารือความร่วมมือด้านสิ่งแวดล้อม
วันจันทร์ที่ 13 มีนาคม 2560
รัฐมนตรีว่าการกระทรวงทรัพยากรธรรมชาติและสิ่งแวดล้อมและ รัฐมนตรีสํานักงานป่าไม้แห่งสาธารณรัฐเกาหลี ร่วมหารือความร่วมมือด้านสิ่งแวดล้อม
พลเอก สุรศักดิ์ กาญจนรัตน์ รัฐมนตรีว่าการกระทรวงทรัพยากรธรรมชาติและสิ่งแวดล้อม ให้การกล่าวต้อนรับ นายชิน วอน ซุฟ รัฐมนตรีสํานักงานป่าไม้แห่งสาธารณรัฐเกาหลี พร้อมด้วยคณะ เนื่องในโอกาสร่วมหารือความร่วมมือด้านสิ่งแวดล้อม
รัฐมนตรีว่าการกระทรวงทรัพยากรธรรมชาติและสิ่งแวดล้อม (พลเอก สุรศักดิ์ กาญจนรัตน์) กล่าวต้อนรับ นายชิน วอน ซุฟ รัฐมนตรีสํานักงานป่าไม้แห่งสาธารณรัฐเกาหลี พร้อมด้วยนายโน กวัง-อิล เอกอัครราชทูตสาธารณรัฐเกาหลีประจําประเทศไทยและคณะ โดยประเทศไทยมีความร่วมมือด้านสิ่งแวดล้อมหลายบริบทกับสาธารณรัฐเกาหลี ซึ่งรัฐมนตรีว่าการกระทรวงทรัพยากรธรรมชาติและสิ่งแวดล้อมได้ลงนามในบันทึกความร่วมเข้าใจว่าด้วยความร่วมมือด้านสิ่งแวดล้อมกับสาธารณรัฐเกาหลี เมื่อเดือนมิถุนายน ๒๕๕๙ และมีการดําเนินงานร่วมกันมาอย่างต่อเนื่อง รวมถึงยินดีที่จะสานต่อความร่วมมือด้านป่าไม้ต่อไป นอกจากนี้ ได้ชื่นชมสาธารณรัฐเกาหลีที่สามารถฟื้นฟูและพัฒนาประเทศภายหลังสงครามไปพร้อมกับการฟื้นฟูผืนป่าจนปัจจุบันมีความอุดมสมบูรณ์ ซึ่งเป็นต้นแบบที่ดีในการแลกเปลี่ยนเรียนรู้สําหรับประเทศไทยได้เป็นอย่างดี ในการนี้ นายชิน วอน ซุฟ ได้กล่าวถึงความเป็นมาและพัฒนาการในการจัดตั้งองค์กรความร่วมมือด้านป่าไม้แห่งเอเชีย (Asian Forest Cooperation Organization: AFoCO) พร้อมเชิญชวนประเทศไทยเข้าร่วมเป็นภาคีสมาชิก AFoCO และเชื่อมั่นว่าภายใต้ความร่วมมือดังกล่าวจะช่วยส่งเสริมการอนุรักษ์และการจัดการป่าไม้อย่างยั่งยืน ตลอดจนแก้ไขปัญหาการเปลี่ยนแปลงสภาพภูมิอากาศให้กับประเทศสมาชิกในภูมิภาคเอเชีย ทั้งนี้มีประเทศที่เข้าร่วมและให้สัตยาบันสารแล้ว ได้แก่ สาธารณรัฐเกาหลี สาธารณรัฐอินโดนีเซีย สาธารณรัฐสังคมนิยมเวียดนาม ราชอาณาจักรกัมพูชา ติมอร์เลสเต และราชอาณาจักรภูฏาน
รัฐบาลไทย-ข่าวทำเนียบรัฐบาล-คณะกรรมการการกีฬาแห่งประเทศไทย เผยคนไทยจะได้ร่วมรับชมการถ่ายทอดสด โอลิมปิกฤดูร้อน (โตเกียว 2020) โอลิมปิกเยาวชนฤดูหนาว (โลซาน 2020)
วันจันทร์ที่ 23 มีนาคม 2563
คณะกรรมการการกีฬาแห่งประเทศไทย เผยคนไทยจะได้ร่วมรับชมการถ่ายทอดสด โอลิมปิกฤดูร้อน (โตเกียว 2020) โอลิมปิกเยาวชนฤดูหนาว (โลซาน 2020)
คณะกรรมการการกีฬาแห่งประเทศไทย เผยคนไทยจะได้ร่วมรับชมการถ่ายทอดสด โอลิมปิกฤดูร้อน (โตเกียว 2020) โอลิมปิกเยาวชนฤดูหนาว (โลซาน 2020)
วันนี้ (23 มีนาคม 2563) เวลา 10.00 น. ณ ห้องประชุมคณะรัฐมนตรี (เดิม) ชั้น 2 ทําเนียบรัฐบาล พลเอกประวิตร วงษ์สุวรรณ รองนายกรัฐมนตรี เป็นประธานการประชุมคณะกรรมการการกีฬาแห่งประเทศไทย ครั้งที่ 4/2563 ร่วมกับหน่วยงานที่เกี่ยวข้อง สรุปดังนี้
ที่ประชุมรับทราบรายงานความคืบหน้าการเสนอตัวเป็นเจ้าภาพจัดการแข่งขันกีฬาเอเชียนอินดอร์และมาเชี่ยลอาร์ทเกมส์ ครั้งที่ 6 ปี ค.ศ. 2021 จากการประชุมคณะรัฐมนตรี เมื่อวันที่ 17 มีนาคม 2563 ซึ่งเมื่อได้รับเป็นเจ้าภาพจัดการแข่งขันฯ แล้ว ให้กระทรวงการท่องเที่ยวและกีฬา โดยการกีฬาแห่งประเทศไทย (กกท.) ร่วมกับหน่วยงานเตรียมความพร้อมครบถ้วนทุกมิติ ทั้งรายละเอียด แผนงานและงบประมาณ เพื่อนําเสนอคณะรัฐมนตรีพิจารณาให้ความเห็นชอบอีกครั้ง
ทั้งนี้ ที่ประชุมยังรับทราบมติคณะรัฐมนตรีเกี่ยวกับการถ่ายทอดสดการแข่งขันมหกรรมกีฬานานาชาติ ตามที่ รัฐบาลมีมติ เมื่อวันที่ 29 พฤศจิกายน 2559 เห็นชอบในหลักการตามแผนพัฒนาการกีฬาแห่งชาติ ฉบับที่ 6 พ.ศ. 2560 - 2564 มุ่งให้การกีฬาเป็นส่วนสําคัญของวิถีชีวิต ซึ่งการกีฬาแห่งประเทศไทยจะดําเนินการจัดซื้อลิขสิทธิ์การถ่ายทอดสดเกมส์การแข่งขันระดับนานาชาติที่มีความสําคัญ ระหว่างปี 2020 – 2022 จํานวน 5 รายการ ประกอบด้วย โอลิมปิกฤดูร้อน (โตเกียว 2020) โอลิมปิกเยาวชนฤดูหนาว (โลซาน 2020) โอลิมปิกฤดูหนาว (ปักกิ่ง 2022) โอลิมปิกเยาวชนฤดูร้อน (ดาการ์ 2022) และการถ่ายทอดสดกีฬาเอเชียนเกมส์ (หางโจว 2022) โดยดังกล่าว ทั้งนี้ เพื่อประชาชนได้มีโอกาสรับชมและร่วมส่งแรงเชียร์แรงใจให้กับนักกีฬาทีมชาติไทยที่เข้าร่วมการแข่งขันกีฬาในระดับนานาชาติ
พร้อมกันนี้ ที่ประชุมมีมติเห็นชอบโครงการจัดหาอุปกรณ์วิทยาศาสตร์การกีฬาสําหรับป้องกันการเสียชีวิตในสนาม อาทิ การกําหนดใช้เครื่องฟื้นคืนคลื่นหัวใจด้วยไฟฟ้าชนิดอัตโนมัติเป็นการปฐมพยาบาล เพื่อส่งเสริมมาตรฐานความปลอดภัยในสนามกีฬาตามมาตรการคณะกรรมการการแพทย์ฉุกเฉินที่ และเป็นอีกหนึ่งในยุทธศาสตร์การดูแลนักกีฬาและผู้ที่เกี่ยวข้อง ให้มีความปลอดภัยในการฝึกซ้อมและแข่งขันกีฬา
ในตอนท้าย รองนายกรัฐมนตรีย้ําการแก้ไขการเบิกจ่ายงบประมาณประจําปี พ.ศ. 2563 ว่า ให้ผู้บริหารทุกระดับของการกีฬาแห่งประเทศไทย ให้ความสําคัญ ประสานงาน ให้การเบิกจ่ายเป็นไปตามแผนงานและเป้าหมายที่กําหนด สําหรับการดําเนินโครงการก่อสร้างศูนย์ฝึกกีฬาแห่งชาติ (NTC) ที่ได้รับอนุมัติหลักการไว้แล้วนั้น ตั้งแต่เดือนตุลาคม 2561 ให้วางแผนการดําเนินงาน พร้อมทั้งกําหนดผู้รับผิดชอบให้ชัดเจนและเร่งดําเนินการตามขั้นตอน เป็นไปตามแผนงานอย่างเคร่งครัด ให้แล้วเสร็จทันต่อการใช้งานในมหกรรมกีฬาต่างๆ ที่จะมีการแข่งขันเกิดขึ้นในประเทศไทยในอนาคต ได้แก่ กีฬาซีเกมส์ กีฬาเอเชี่ยนเกมส์ และกีฬาโอลิมปิกเยาวชน นอกจากนี้ การจัดซื้อจัดจ้างอุปกรณ์กีฬาต่าง ๆ ต้องเป็นตามขั้นตอนด้วยความโปร่งใส เป็นธรรม และเกิดประโยชน์สูงสุดแก่บุคลากรทางการกีฬาอย่างแท้จริง
........................................
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-วันวิสาขบูชา 2561
วันพุธที่ 13 มิถุนายน 2561
วันวิสาขบูชา 2561
รัฐบาลขอเชิญชวนพุทธศาสนิกชนร่วมน้อมนําพระโอวาทของสมเด็จพระอริยวงศาคตญาณ สมเด็จพระสังฆราชสกลมหาสังฆปรินายก
วันที่ 29 พ.ค.2561
วันวิสาขบูชา 2561
ต่อจากนี้ไป ขอเชิญรับฟังไทยคู่ฟ้า ครับ
เนื่องในโอกาสวันวิสาขบูชาซึ่งเป็นวันสําคัญสากลของโลก รัฐบาลขอเชิญชวนพุทธศาสนิกชนร่วมน้อมนําพระโอวาทของสมเด็จพระอริยวงศาคตญาณ สมเด็จพระสังฆราชสกลมหาสังฆปรินายก ที่ทรงเตือนสติให้ประชาชนรู้เท่าทันกาย วาจา ใจ ของตน ซึ่งจะเป็นหนทางสู่ปัญญาและการหลุดพ้นจากปัญหาทั้งปวงได้อย่างแท้จริง รวมทั้งควรรู้จักละกิเลส ความโลภ โกรธ หลง อันเป็นบ่อเกิดแห่งความชั่ว และขอให้ชาวไทยทุกคนร่วมกันระลึกถึงความสําคัญของศาสนาพุทธ ให้ทาน รักษาศีล ประพฤติตนเป็นคนดีของสังคม พร้อมทั้งนําหลักธรรมคําสั่งสอนขององค์สมเด็จพระสัมมาสัมพุทธเจ้าไปปฏิบัติ เพื่อสร้างความสุขให้แก่ตนเอง ครอบครัว และสร้างความสงบให้แก่ประเทศชาติบ้านเมือง
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-ประกาศสำนักงานการบินพลเรือนแห่งประเทศไทย [กระทรวงคมนาคม]
วันจันทร์ที่ 27 เมษายน 2563
ประกาศสํานักงานการบินพลเรือนแห่งประเทศไทย [กระทรวงคมนาคม]
เรื่อง ห้ามอากาศยานทําการบินเข้าสู่ประเทศไทยเป็นการชั่วคราว (ฉบับที่ 4)
ตามที่ได้มีประกาศสํานักงานการบินพลเรือนแห่งประเทศไทย เรื่อง ห้ามอากาศยานทําการบิน เข้าสู่ประเทศไทยเป็นการชั่วคราว ประกาศ ณ วันที่ 3 เมษายน 2563 ประกาศสํานักงานการบินพลเรือนแห่ง ประเทศไทย เรื่อง ห้ามอากาศยานทําการบินเข้าสู่ประเทศไทยเป็นการชั่วคราว (ฉบับที่ 2) ประกาศ ณ วันที่ 6 เมษายน 2563 และประกาศสํานักงานการบินพลเรือนแห่งประเทศไทย เรื่อง ห้ามอากาศยานทําการบินเข้าสู่ ประเทศไทยเป็นการชั่วคราว (ฉบับที่ 3) ประกาศ ณ วันที่ 15 เมษายน 2563 เพื่อป้องกันมิให้สถานการณ์ การระบาดของโรคติดเชื้อไวรัสโคโรนา 2019 (COVID 19) รุนแรงมากยิ่งขึ้น และเพื่อสนับสนุนการแก้ไข สถานการณ์ฉุกเฉินข้างต้นให้ยุติลงโดยเร็ว นั้น
ด้วยเหตุผลและความจําเป็นในการคงความต่อเนื่องของมาตรการดังกล่าวต่อไปอีกเพื่อ ประสิทธิผลในการป้องกันและควบคุมโรค อาศัยอํานาจตามความในมาตรา 27 และมาตรา 28 แห่ง พระราชบัญญัติการเดินอากาศ พ.ศ. 2497 ผู้อํานวยการสํานักงานการบินพลเรือนแห่งประเทศไทยจึงมีคําสั่ง ดังต่อไปนี้
1. ห้ามอากาศยานขนส่งคนโดยสารทําการบินเข้ามายังท่าอากาศยานในประเทศไทยเป็นการ ชั่วคราว ตั้งแต่วันที่ 1 พฤษภาคม 2563 เวลา 00.01 น. จนถึงวันที่ 31 พฤษภาคม 2563 เวลา 23.59 น.
2. การอนุญาตการบินที่สํานักงานการบินพลเรือนแห่งประเทศไทยได้ออกให้แก่อากาศยาน ขนส่งคนโดยสารสําหรับการบินเข้าสู่ประเทศไทยในช่วงระยะเวลาตาม 1. ให้เป็นอันยกเลิก
3. ข้อห้ามตาม 1. ไม่รวมถึงอากาศยานดังต่อไปนี้
(1) อากาศยานราชการหรือที่ใช้ในราชการทหาร (State or Military aircraft)
(2) อากาศยานที่ขอลงฉุกเฉิน (Emergency landing)
(3) อากาศยานที่ขอลงทางเทคนิค (Technical landing) โดยไม่มีผู้โดยสารออกจากเครื่อง
(4) อากาศยานที่ทําการบินเพื่อให้ความช่วยเหลือทางมนุษยธรรมทําการบินทางการแพทย์หรือการขนส่งสิ่งของเพื่อสงเคราะห์แก่ผู้ได้รับผลกระทบจากโรคติดเชื้อไวรัสโคโรนา 2019 (COVID 19) (Humanitarian aid, medical and relief flights)
(5) อากาศยานที่ได้รับอนุญาตให้ทําการบินรับส่งบุคคลกลับประเทศไทยหรือกลับภูมิลําเนา (Repatriation)
(6) อากาศยานขนส่งสินค้า (Cargo aircraft)
4. บุคคลหรือผู้โดยสารบนอากาศยานตาม 3. จะอยู่ภายใต้บังคับของมาตรการป้องกันและควบคุมโรคติดต่อตามที่กําหนดในกฎหมายว่าด้วยโรคติดต่อ เช่น การกักตัวเป็นเวลา 14 วัน และบรรดาข้อกําหนดที่ออกตามความในมาตรา 9 แห่งพระราชกําหนดการบริหารราชการในสถานการณ์ฉุกเฉิน พ.ศ. 2548
ทั้งนี้ บัดนี้เป็นต้นไป หรือจนกว่าจะมีประกาศเปลี่ยนแปลง
ประกาศ ณ วันที่ 27 เมษายน พ.ศ. 2563
รัฐบาลไทย-ข่าวทำเนียบรัฐบาล-การประชุมคณะกรรมการนโยบายการเปลี่ยนแปลงสภาพภูมิอากาศแห่งชาติ
วันจันทร์ที่ 23 เมษายน 2561
การประชุมคณะกรรมการนโยบายการเปลี่ยนแปลงสภาพภูมิอากาศแห่งชาติ
การประชุมคณะกรรมการนโยบายการเปลี่ยนแปลงสภาพภูมิอากาศแห่งชาติ
พลเอก ประวิตร วงษ์สุวรรณ รองนายกรัฐมนตรี เป็นประธานในการประชุมคณะกรรมการนโยบายการเปลี่ยนแปลงสภาพภูมิอากาศแห่งชาติ ครั้งที่ ๑/๒๕๖๑ ในวันศุกร์ที่ ๒๐ เมษายน ๒๕๖๑ เวลา ๑๐.๐๐ น. ณ ห้องประชุม ๔๐๑ ชั้น ๔ อาคารสํานักงานนโยบายและแผนทรัพยากรธรรมชาติและสิ่งแวดล้อม (สผ.) โดยมี พลเอก เอกชัย จันทร์ศรี ผู้ช่วยรัฐมนตรีประจํากระทรวงทรัพยากรธรรมชาติและสิ่งแวดล้อม ทําหน้าที่รองประธานคนที่ ๑ นายสมชัย มาเสถียร รองปลัดกระทรวงทรัพยากรธรรมชาติและสิ่งแวดล้อม ปฏิบัติหน้าที่แทนปลัดกระทรวงทรัพยากรธรรมชาติและสิ่งแวดล้อม เป็นกรรมการและเลขานุการ นางรวีวรรณ ภูริเดช เลขาธิการสํานักงานนโยบายและแผนทรัพยากรธรรมชาติและสิ่งแวดล้อม ร่วมกับ นางประเสริฐสุข จามรมาน ผู้อํานวยการองค์การบริหารจัดการก๊าซเรือนกระจก เป็นกรรมการและผู้ช่วยเลขานุการ พร้อมด้วยกรรมการผู้ทรงคุณวุฒิและกรรมการจากหน่วยงานที่เกี่ยวข้อง เข้าร่วมในการประชุมดังกล่าว โดยในการประชุมครั้งนี้ได้มีการพิจารณาเรื่องที่สําคัญ ๔ เรื่อง ดังนี้
๑) (ร่าง) แผนปฏิบัติการสนับสนุนการดําเนินงานตามแผนที่นําทางการลดก๊าซเรือนกระจกของประเทศ ซึ่งเป็นแผนที่สนับสนุนศักยภาพการดําเนินงานของหน่วยงานที่เกี่ยวข้อง โดยครอบคลุมข้อจํากัด ความต้องการด้านการสนับสนุน และระบบ/กรอบการติดตามและรายงานผลการดําเนินงานของมาตรการต่างๆ
๒) (ร่าง) ฐานข้อมูลและแผนที่นําทางด้านเทคโนโลยีการลดก๊าซเรือนกระจกในภาคพลังงาน ภาคของเสียและภาคกระบวนการอุตสาหกรรมของประเทศไทย ซึ่งจะสนับสนุนการดําเนินงานด้านการลดก๊าซเรือนกระจกของประเทศให้บรรลุเป้าหมายที่กําหนดไว้
๓) การจัดส่งข้อคิดเห็น (Submission) ของประเทศไทย ต่อสํานักเลขาธิการอนุสัญญาสหประชาชาติว่าด้วยการเปลี่ยนแปลงสภาพภูมิอากาศ เพื่อนําเสนอท่าทีของไทยต่อกรอบเวลาการดําเนินงานสําหรับ NDCs และ
๔) การพัฒนาโครงสร้างเชิงสถาบันในการรายงานข้อมูลเพื่อจัดทําบัญชีก๊าซเรือนกระจกและมาตรการการลดก๊าซเรือนกระจก โดยมอบหมายหน่วยงานหลักในการรายงานข้อมูลเพื่อจัดทําบัญชีก๊าซเรือนกระจก รวมทั้งการรายงานผลการลดก๊าซเรือนกระจก